

2025 M. BALTRAITIŠKĖS PADALINIO VEIKLOS ATASKAITA

BENDROJI DALIS


	  
2025 metais Baltraitiškės padalinio biblioteka, teikdama paslaugas ir naudodama turimus išteklius bei galimybes, kryptingai siekė būti prieinama, aktuali ir reikalinga visiems bendruomenės nariams. Bibliotekos veikla buvo orientuota į skaitymo skatinimą, įvairių amžiaus grupių skaitytojų motyvavimą, teigiamo požiūrio į knygą ir skaitymą formavimą, tautinio ir pilietinio sąmoningumo ugdymą bei bendrystės stiprinimą. Didelis dėmesys skirtas jaukios, atviros ir draugiškos aplinkos kūrimui, skirtos ne tik vaikams, bet ir visiems lankytojams.
Ataskaitiniais metais biblioteka nuosekliai tęsė savo misijos įgyvendinimą – kurti vietos gyventojams atvirą, pažangią ir patrauklią bendruomeninę informacinę-kultūrinę erdvę, skatinančią skaitymą, savišvietą, bendravimą ir mokymąsi visą gyvenimą, taip pat prisidedančią prie socialinės atskirties mažinimo.
2025 metais biblioteka užtikrino kasdienę prieigą prie bibliotekos dokumentų, aktyviai plėtojo ir populiarino elektroninių paslaugų galimybes, viešino savo veiklą socialiniuose tinkluose. Biblioteka atliko informacijos centro ir kultūros židinio funkcijas vietos bendruomenei.
Renginiais ir parodomis buvo paminėtos Lietuvos valstybinės šventės, rašytojų jubiliejai. 2025 metais biblioteka dalyvavo Lietuvos bibliotekų organizuotose varžytuvėse „Skaitymo iššūkis“, įsitraukė į projektą „Atverkime duris vasarai“, kurį organizuoja Švietimo, mokslo ir sporto ministerija kartu su Lietuvos mokinių neformaliojo švietimo centru. Metų pabaigoje bendruomenės nariai buvo kviečiami dalyvauti knygų dovanojimo bibliotekai akcijoje „Knygų Kalėdos“.




I. PADALINIŲ TINKLAS

1.1. Administraciniai vienetai

	      Baltraitiškės padalinys dirba pirmadieniais - penktadieniais nuo 9 iki 13 valandos. Biblioteka įsikūrusi  Baltraitiškės kaime, Parko g.13. Bibliotekoje vartotojams yra 1 kompiuterizuota darbo vieta ir 4 kitos darbo vietos.

1.2. Materialinė bazė bazė

	   2025 metais bibliotekoje nudažyti laiptai. Atnaujintas vaikų žaidimų kampelis. Įsigyta kopėčios,  reikalingos priemonės  renginiams. 2025 metais bibliotekos materialinė padėtis išliko nepakitusi.









II. NAUDOJIMASIS PADALINIO IŠTEKLIAIS IR PASLAUGOMIS

2.1. Darbas su suaugusiais skaitytojais

	 
Baltraitiškės biblioteka aptarnauja Šimkaičių seniūnijos Baltraitiškės seniūnaitijos 14-os kaimų gyventojus. 
Per 2025 metus bibliotekoje užregistruoti 99 suaugę skaitytojai, t. y. 1 skaitytoju daugiau nei 2024 metais. Atsiradus galimybei skaitytojo pažymėjimą išsiųsti nemokamai, per metus buvo pritraukti 4 nauji skaitytojai. Bibliotekos vartotojų sudėtis išlieka stabili ir atspindi kaimo vietovės demografinę situaciją – didžiausią skaitytojų grupę sudaro pensininkai ir namų šeimininkės. 
Per 2025 metus bibliotekoje apsilankė 769 lankytojai, t. y. 49 lankytojais daugiau nei 2024 metais. Lankytojai bibliotekoje lankosi ne tik pasiskolinti leidinių, bet ir pabendrauti, pasikalbėti. Biblioteka tapo svarbia bendruomenės susitikimų ir tarpusavio bendravimo vieta, o kai kuriais atvejais – pagrindiniu ir vieninteliu kultūrinės traukos objektu seniūnaitijoje.
Bendras suaugusiųjų lankytojų lankomumas 2025 metais – 7,8 karto per metus. 
Per 2025 metus suaugusiems bibliotekos vartotojams išduota 2397 fiziniai vienetai dokumentų (2024 m. – 2375). Iš jų:
· 1301 fiz. vnt. grožinės literatūros,
· 1096 fiz. vnt. šakinės literatūros,
· 951 fiz. vnt. periodinių leidinių.
Vietoje bibliotekoje 2025 metais buvo išduota 370 fiz. vnt. knygų ir periodinių leidinių.
Vidutinis suaugusiųjų skaitytumas 2025 metais – 24,2 fiz. vnt. Stabilus išduočių skaičius rodo nuoseklų skaitytojų aktyvumą ir nuolatinį bibliotekos paslaugų poreikį.
Jau ne pirmą vasarą Baltraitiškės biblioteka dalyvavo skaitymo skatinimo akcijoje „Vasara su knyga“. Akcijoje dalyvavo 19 suaugusių skaitytojų, kurie perskaitė 75 knygas.
Suaugusiųjų skaitymo pomėgiai išlieka tradiciniai: moterys dažniau renkasi meilės romanus, lengvai skaitomą grožinę literatūrą, vyrai – detektyvus, istorinius, geografinius bei su politika susijusius leidinius. Skaitymui didelę įtaką daro viešinimas, reklama, žiniasklaida, interneto publikacijos bei pačių skaitytojų rekomendacijos. Knygos dažnai keliauja iš vienų namų į kitus, skaitomos šeimose.
Biblioteka aktyviai bendradarbiauja su kitais rajono bibliotekų padaliniais ir viešąja biblioteka – reikalingi leidiniai užsakomi ir pristatomi skaitytojams. Jaunimas sėkmingai naudojasi elektroninėmis paslaugomis,  „iBiblioteka“. Per metus iš kitų rajono bibliotekų ir skaitytojų  buvo užsakyta 13 leidinių.
Skaitytojų poreikiai auga, todėl biblioteka siekia juos atliepti, nes kiekvienas lankytojas yra laukiamas ir svarbus. Nors bibliotekos funkcijos nuolat plečiasi, knyga ir skaitymas išlieka pagrindine bibliotekos misija, ypač kaimo vietovėje











2.2. Darbas su skaitytojais vaikais

	    
Bibliotekos darbas su vaikais yra itin reikšmingas, nes pirmasis vaiko įspūdis bibliotekoje dažnai lemia jo santykį su knyga ir skaitymu ateityje. Biblioteka siekia ugdyti smalsų, žingeidų skaitytoją, todėl vaikams sudaromos galimybės ne tik skaityti knygas ir žurnalus, bet ir prasmingai leisti laisvalaikį – žaisti, piešti.
2025 metais Baltraitiškės padalinio bibliotekoje buvo registruoti 10 vaikų iki 13 metų, t. y. 4 skaitytojais mažiau nei 2024 metais. Mažėjantis vaikų skaitytojų skaičius atspindi bendras kaimo vietovės demografines problemas.
Per ataskaitinius metus bibliotekoje apsilankė 115 lankytojų vaikų, apsilankymų skaičius buvo 43 kartais mažesnis nei 2024 metais. Bendras vaikų lankomumas – 11,5 karto per metus. Vaikus į biblioteką traukia kompiuteriai, stalo žaidimai, kūrybinės veiklos. Vasaros atostogų metu vaikų lankomumas didėja – pas senelius ar giminaičius atvykę vaikai noriai įsitraukia į bibliotekos veiklas.
Aštuntą vasarą iš eilės biblioteka dalyvavo skaitymo skatinimo projekte „Atverkime duris vasarai“ bei skaitymo iššūkyje „Vasara su knyga“. Akcijose dalyvavo 4 vaikai.
Biblioteka vaikams atlieka ne tik knygų, bet ir informacijos bei laisvalaikio paslaugų teikėjo funkcijas. Žaidimų, piešimo, pokalbių metu ugdoma meilė knygai, mokoma ieškoti informacijos leidiniuose ir internete, formuojami saugaus interneto naudojimo įgūdžiai, skatinamas kritinis mąstymas.
Per 2025 metus vaikams išduoti 232 fiziniai vienetai bibliotekinių dokumentų, iš jų:
· 213 fiz. vnt. grožinės literatūros,
· 19 fiz. vnt. šakinės literatūros,
· 6 fiz. vnt. periodinių leidinių.
Vidutinis vaikų skaitytumas per ataskaitinius metus – 23,2 fiz. vnt.




 



2.3. Vartotojų mokymas ir konsultavimas 

	Ataskaitiniu laikotarpiu bibliotekoje buvo teikiamos vartotojų informacinio raštingumo ir medijų naudojimo konsultacijos. Iš viso suteikta 12 individualių konsultacijų, kurios vyko pagal lankytojų poreikį, atsižvelgiant į konkrečius jų prašymus.
Konsultacijos daugiausia buvo skirtos darbo kompiuteriu pagrindams, informacijos paieškai internete, elektroninių paslaugų naudojimui, sąskaitų apmokėjimui, registracijai pas gydytojus, dokumentų siuntimui bei duomenų deklaravimui įvairiose informacinėse sistemose.
Vieša interneto prieiga bibliotekoje daugiausia naudojosi lankytojai, kurie neturi galimybės naudotis kompiuteriu ar spausdintuvu namuose. Šiai vartotojų grupei dažniausiai priklauso senjorai bei socialiai remtini asmenys. Konsultacijos buvo teikiamos individualiai, užtikrinant asmeninį dėmesį kiekvienam lankytojui.
Bibliotekos darbuotojai padėjo lankytojams spręsti klausimus, susijusius su bendravimu su valstybinėmis institucijomis, elektros tiekimo sutarčių tvarkymu, dokumentų pateikimu seniūnijoms ir kitoms įstaigoms. Taip pat buvo teikiama pagalba registruojantis pas gydytojus, perkant bilietus internetu ir spausdinant reikalingus dokumentus.
Dalis konsultacijų buvo skirta vyresnio amžiaus lankytojų skaitmeninių įgūdžių stiprinimui, padedant įveikti nepasitikėjimą technologijomis ir skatinant savarankišką naudojimąsi informacinėmis technologijomis.




2.4. Bibliografinis, informacinis vartotojų aptarnavimas	

	Ataskaitiniu laikotarpiu bibliotekoje buvo teikiamos bibliografinės ir informacinės paslaugos, atsakant į vartotojų informacines užklausas bei užtikrinant prieigą prie informacijos įvairiomis priemonėmis. Informacijos buvo ieškoma bibliotekos dokumentų fonde, bibliotekos duomenų bazėse, internete ir kituose informacijos šaltiniuose.
2025 metais padalinyje gautos 105 informacinės užklausos, iš jų 95 buvo įvykdytos. Daugiausia gauta adresinių ir teminių užklausų. Atsakant į užklausas buvo naudojamasi bibliotekos fondu, internetiniais ištekliais bei spausdintais leidiniais.
Bibliotekoje yra 1 kompiuterizuota darbo vieta. Ataskaitiniais metais unikalių viešosios interneto prieigos vartotojų skaičius siekė 32, interneto seansų skaičius – 171. Vidutinė vieno interneto seanso trukmė laidiniu ryšiu buvo 34 minutės, belaidžiu ryšiu – 25 minutės. Šie rodikliai galėjo būti didesni, tačiau nuo gegužės mėnesio dėl techninių gedimų nebuvo galimybės fiksuoti mobiliųjų įrenginių prisijungimų.
Viešosios interneto prieigos paslaugomis daugiausia naudojosi lankytojai, neturintys galimybės namuose naudotis kompiuteriu ar telefonu, arba kuriems sudėtinga savarankiškai atlikti tam tikras elektronines operacijas. Lankytojai naudojosi internetu informacijos paieškai, registracijai pas gydytojus, sąskaitų ir dokumentų atsisiuntimui. Vaikai dažniausiai naudojosi kompiuteriais laisvalaikio tikslais.




2.5. Bendradarbiavimas

	   Biblioteka bendradarbiauja su vietos Baltraitiškės bendruomene. Bendradarbiavimas grįstas fizine pagalba vieni kitiems. Bibliotekos mikrorajone nėra mokyklos, seniūnija toli, uždarytas paštas ir med. punktas, todėl bendradarbiavimo klausimas yra labai opus. Glaudžiai biblioteka bendradarbiauja su Stakių padalinio biblioteka.





2.6. Kraštotyrinis darbas, parodos, žodiniai renginiai

	Vykdyta kraštotyros veikla: rinkta ir kaupta informacija apie vietos istoriją, pildyta kraštotyros kartoteka, parengta 2024 m. bibliotekos metraščio medžiaga, tvarkyta aplinka prie A. Fromo-Gužučio paminklo. Per ataskaitinį laikotarpį parengta 14 literatūrinių, meninių ir pažintinių parodų. Iš jų išskirtina jurginų paroda „Jurginų spalvų simfonija“, pristačiusi vietos augintojų darbus. Taip pat organizuotas informatyvus susitikimas su Jurbarko policijos bendruomenės pareigūne, skirtas saugumo ir sukčiavimo prevencijos temoms.




2.7. Projektinė veikla, neformalusis švietimas

	Šios veiklos bibliotekoje nebuvoma vykdomos.



2.8. Padalinio įvaizdžio formavimas, viešieji ryšiai, internetas

	Padalinio veiklos viešinimas ir įvaizdžio formavimas buvo vykdomas socialiniuose tinkluose ir bibliotekos interneto svetainėje. Informacija apie būsimus ir įvykusius renginius, bibliotekos pasiekimus, dalyvavimą akcijose bei kitas aktualijas buvo nuolat skelbiama Baltraitiškės bibliotekos „Facebook“ paskyroje.
Ataskaitiniu laikotarpiu bibliotekos „Facebook“ paskyra turėjo 535 sekėjus. Per metus buvo paskelbtas 71 įrašas, kurių bendras peržiūrų skaičius siekė 32 871. Socialiniuose tinkluose viešinta informacija apie būsimus padalinio renginius, dalijamasi aktualijomis ir informacija apie vykdomą veiklą.
Papildomai informacija apie planuojamus padalinio renginius ir veiklas buvo viešinama bibliotekos interneto www.jurbarko-rvb.lt  taip užtikrinant platesnį informacijos prieinamumą lankytojams ir bendruomenei.



III. PADALINIO DOKUMENTŲ FONDAS

3.1. Padalinio fondo statistika

	  Per metus bibliotekos fondas pasipildė 102 fiz .vnt. 90 pav. leidinių. Tai 27 fiz. vnt. daugiau, nei 2023 metais. Grožinės literatūros gauta 98 fiz. vnt. leidinių. Prie bibliotekos fondo nežymiai prisideda gyventojų dovanojamos knygos. Metų bėgyje lankytojai atneša padovanoti knygų bibliotekai. Dovanoja knygas ne vietiniai gyventojai, bet miestuose, užsienyje gyvenantys kraštiečiai, pažįstami, buvę skaitytojai. Per kasmet vykstančią  akciją „ Knygų Kalėdos“ biblioteka gauna 10-15 knygų.           
        Per 2025 metus iš padalinio fondo nurašyta 428  fiz. vnt  bibliotekinių leidinių. Fondo sumažėjimas išgrynino fondą, pakeitė knygų lentynų estetiką. 


	

IV. PADALINIO DARBUOTOJAI

4.1. Padalinio darbuotojai (pildyti lentelę įrašant skaičius)
	
Eil.
Nr.
	 
 
 
 

	Darbuotojai
	Darbuotojų išsimokslinimas

	
	
	Etatų
skaičius
	Iš viso asm.
	aukštasis
	aukštesnysis
	kitas

	1.
	Bibliotekos darbuotojai (iš viso)
	0,75
	1
	0
	0
	0

	2.
	Profesionalūs bibliotekininkai (iš viso). Iš jų:
	0,0
	0
	0
	0
	0

	3.
	    - turintys bibliotekininkystės, informacijos mokslų išsilavinimą
	0,5
	1
	0
	0
	0

	4.
	    - įgiję profesijos įgūdžių dirbdami bibliotekoje
	0,0
	0
	0
	0
	0

	5.
	Techniniai darbuotojai, valytoja (-as)
	0,25
	0
	0
	0
	0



4.2. Kvalifikacijos kėlimas

	   Dirbant bibliotekoje būtina gilinti profesines žinias ir galimybes. 2025 metai kvalifikacijos kėlimo srityje buvo labai produktyvūs. 
   Balandžio mėnesį Jurbarko savivaldybės viešojoje bibliotekoje dalyvauta 3 val. praktikumas 
„ Edukacijų vedimo praktikumas. Atvejo analizė“
Rugsėjo mėnesį baigti Mobilizacijos ir pilietinio pasipriešinimo departamento prie Krašto apsaugos ministerijos nuotoliniai kursai „Pilietinis pasipriešinimas“ ir „Pasirengimas mobilizacijai“.Tą pat rugsėjo ir spalio mėnesiais buvo keliama kvalifikacija stažuotėje pagal Klaipėdos apskrities Ievos Simonaitytės viešosios bibliotekos kompetencijų ugdymo programą „Suaugusiųjų ir vaikų aptarnavimas bibliotekoje:paslaugos, specifika, gerieji pavyzdžiai“( 8 akad. val.) ir „Renginių organizavimas. Pradžiamokslis“ ( 8 akad. val.).
   Lapkričio, gruodžio mėnesiais išklausyti Lietuvos Nacionalinės Martyno Mažvydo bibliotekos projekto „Kompetencijų biblioteka“ 2 mokymai: „E.Kalbykla: viešojo kalbėjimo mokymai“ ( 3 akad.  val.) ir „Iš žinių pasaulio į sprendimus: literatūros apžvalgų reikšmė bibliotekininkams“



4.3. Papildoma informacija

	Padalinio bibliotekininkė yra Lietuvos bibliotekininkų draugijos narė. Nuolat yra sekamos Nacionalinės bibliotekos iniciatyvas,  pagal galimybes stengiamasi jose dalyvauti. Pavasarį dalyvaujama Baltraitiškės bendruomenės organizuotose švarinimosi talkose, prižiūrimi gėlynai. 





	Vyresnioji bibliotekininkė
	Virginija Užkuraitienė

	Ataskaitą sudariusio asmens pareigos
	Vardas ir pavardė



			
